Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişanê îşxalî de eşkerayîyêke daye. Eşkerayîye wina ya:
''Gerîlayê azadîye yê Kurdîstanî yê ke pê ruhê Apogîrî xo girewto, seba azadîya şaerê ma bi fedayîtî şer kenê û derbanê giranan danê artêşa tirke ya îşxalkere ro. Hêzê ma xo rê esas kenê ke erjanê şehîdanê ma yê ezîzan bêteredut bipawê, ber bikerê, taktîkanê dewrê neweyî bi xurtî anê ca û serê serfîrazîye de şinê. Çalakîyanê hêzanê ma de 4 îşxalkerî ameyî cezakerdene, 3 mewzî û 2 kamerayê mobese ameyî îmhakerdene.
Artêşa îşxalkere 11 reyî Warê Xoverdayîşî pê teqaber, bombaya nuklere û çeka kîmyewîyî, 28 reyî pê helîkopteranê hêrişî û 17 reyî zî pê teyarayanê şerî, obus û hawanan dayî bombayan ver.
Artêşa îşxalkere 31ê tebaxe de kerd ke Warê Xoverdayîşî yê Werxelê û Şikefta Birîndaran de mewzîyanê şerî pê kepçeyan birijnê.
Detayê çalakîyanê gerîlayan û hêrişanê îşxalî wina yê:
Çarçewa Hemleya Şorişgêre ya Bazanê Zagrosî de, herêma Xakûrkê de;
31ê tebaxe de warê Şehîd Şahînî yê Xakûrkê de îşxalkerî hetê hêzanê ma yê YJA-Starî ra ameyî pirodayene. Na çalakîye de leşkerê tirkî yê îşxalkerî ameyî cezakerdene, 3 mewzî û 1 kameraya mobese ameyî îmhakerdene.
Çarçewa Hemleya Şorişgêre ya Şehîd Savaş Maraşî ya Cengê Xabûrî de;
31ê tebaxe de Warê Xoverdayîşî yê Girê Cûdîyî yew sîstemê kameraya mobese ame îmhakerdene.
31ê tebaxe de Warê Xoverdayîşî yê Girê Cûdîyî de îşxalkerî 2 reyî pê taktîkê sabotajî ameyî derbkerdene.
Hêrişê ke artêşa îşxalkere pê bombaya nuklere û çeka kîmyewîye kerdê:
31ê tebaxe de Warê Xoverdayîşî yê Girê FM, Şikefta Birîndaran, Girê Cûdî û Werxelê dîyayî bombayan ver.
Hêrişê ke artêşa îşxalkere pê teyarayanê şerî, helîkopteranê hêrişî, obus û hawanan kerdê:
31ê tebaxe de Warê Xoverdayîşî yê Girê Amedîyê, Girê FMyî, Girê Cûdîyî, Girê Bihar, Sîda, Şehîd Adil, Werxelê, Şikefta Birîndaran û Kurojahroyî û warê Deşta Kafya yê Garê, warê Gelîya Lolan, Girê Şehîd Kamuranî, Girê Şehîd Hakîyî dîyayî bombayan ver.
31ê tebaxe de Girê Amedîyê, Girê Cûdî û Girê FMyî de têgêrayîşê dronan qewimîya.
31ê tebaxe de hêzanê PDKyî Warê Xoverdayîşî yê girê Amedîyê de artêşa tirke ya îşxalkere reyde viraştişê rayîran rê dewam kerd.''
